Chattet med medfanger på andre celler

Lastet opp pornofilmer

TAR GREP: Etter at hackingen ble oppdaget i Halden fengsel har det blitt foretatt en grundig sikkerhetsanalyse og nytt oppsett av TV-ene på cellene til de innsatte. Foto: HEIKO JUNGE/NTB/SCANPIX,

Innsatt hacket Halden fengsel

En innsatt i Halden fengsel brukte sommeren på å hacke TV-en

på cella. Nå risikerer han ny politianmeldelse.

Oppdatert 12. februar 2016

Artikkelen er over fem år gammel

Det bekrefter assisterende fengselsleder Jan Strømnes ved Halden fengsel i Østfold overfor VG.

Det var i juli at en kompetent innsatt i fengselet klarte å opprette en chat-funksjon mellom TV-ene på flere celler slik at han kunne snakke med medfanger ved hjelp av TV-kontrollen. I tillegg ble det lastet opp pornofilmer fra mulige minnepenner.







– Det følger med en del tilleggstjenester på TV-en til de innsatte som har gjort at dette har vært mulig. De innsatte har ikke hatt tilgang på fengselets intranett, men vi har gjennomført en grundig sikkerhetsanalyse etter episoden, sier Strømnes.

Fikk du med deg?Fange rømte fra Bastøy med lekespade og surfebrett

Flere innsatte fikk TV-trøbbel

Etter noen dager ble forholdet oppdaget.

– Vi reagerte på at datatrafikken var uvanlig høy og at flere innsatte fikk problemer med TV-ene sine enn det som var normalt. I tillegg fant vi en håndskrevet lapp om pålogging på en innsatt under en tilfeldig visitasjon, sier Strømnes.

Den aktuelle fangen som hacket TV-en har blitt flyttet til et annet fengsel, og ledelsen i Halden fengsel vurderer om forholdet skal politianmeldelse.

– Vi har gått gjennom TV-systemet av sikkerhetshensyn og bygger det opp igjen. I dag har de innsatte kun vanlig TV, sier Strømnes, som mener man heller ikke i fremtiden vil kunne garantere seg hundre prosent mot nye angrep.

– Det er en kamp om kunnskap og vilje til å ta initiativ til å gjøre det.

Les også:Utro-datingsside saksøkes etter hacking-skandale

Publisert: 24.08.15 kl. 07:54 Oppdatert: 12.02.16 kl. 12:03

Les også

Mer om Krim